RISE TV

Το RISE TV είναι ελληνικός νεανικός ιδιωτικός ψυχαγωγικός τηλεοπτικός σταθμός περιφερειακής εμβέλειας που εκπέμπει στην Αττική, και έχει έδρα το Νέο Ηράκλειο.

Ιστορία
Το κανάλι ξεκίνησε να εκπέμπει στις αρχές του 1998, με ενημερωτικό χαρακτήρα, ονόματι TV Πειραιάς με έμφαση στην ψυχαγωγία και την επιμόρφωση. Μετέδιδε δελτία ειδήσεων με θέματα από τον Δήμο Πειραιά, ενημερωτικές εκπομπές, ντοκιμαντέρ και ταινίες. Το 2003, αναμενόταν να κλείσει οριστικά από το ΕΣΡ, για παραβίαση προγράμματος, καθώς μετέδιδε βίντεο κλιπ και γραμμές υψηλής χρέωσης κάτι που δεν έγινε καθώς κατάρτισε νέο πρόγραμμα και το 2004 μετονομάστηκε σε Smart TV.

Μετά από ένα χρόνο, ο Γιάννης Αλαφούζος αγόρασε το κανάλι και προγραμμάτιζε την επαναφορά του ΣΚΑΪ από τις συχνότητές του, αλλά λίγες μέρες νωρίτερα, κρίθηκε σκόπιμη η αγορά του πανελλαδικού Seven, εκπέμποντας τελικά από τις συχνότητες του δεύτερου.

Το Smart TV παρέμεινε στον ΣΚΑΪ, μέχρι το 2007 όταν εξαγοράστηκε από τον επιχειρηματία Βίκτωρα Ρέστη, που το μετέτρεψε στην Ελληνική έκδοση (δικαιοχρησία) του MTV, η οποία επρόκειτο να ξεκινήσει την άνοιξη του 2008.Από την Άνοιξη του 2008 το MTV θα εκπέμπει και στην Ελλάδα Ωστόσο, ξεκίνησε εκπομπές στις 1 Σεπτεμβρίου της ίδιας χρονιάς όπου προβλήθηκε η συναυλία των Red Hot Chili Peppers η οποία γυρίστηκε αποκλειστικά για το MTV Ιταλίας, ενώ συνέχισε με την αποκλειστική τηλεοπτική προβολή ενός βιντεοκλίπ των Coldplay.

Στις 17 Δεκεμβρίου 2015 ανακοινώθηκε η λύση συνεργασίας μεταξύ της «Ψυχαγωγικές Ραδιοτηλεοπτικές Επιχειρήσεις Α.Ε.» και της «Viacom» ως προς το σκέλος του MTV Greece το οποίο το βράδυ της 11ης Ιανουαρίου 2016 αντικαταστάθηκε από το RISE, που ήταν νεανική εκπομπή του προκατόχου του (MTV). Ένα χρόνο μετά ο διακριτικός τίτλος της εταιρείας από MTV μεταβλήθηκε σε Rise Productions ενώ από το 2020 κατέστη από πολυμετοχική σε μονομετοχική.

Από τον Μάρτιο του 2020 έως τον Ιούλιο του 2022, το κανάλι είχε κάνει εκ νέου σύμβαση συνεργασίας με την «Viacom», η οποία έδωσε την άδεια να παίζεται στην Ελλάδα μέσω του RISE TV, το πρόγραμμα του TeenNick, κυρίως τις απογευματινές ώρες.

Από τον Οκτώβριο του 2024, το κανάλι αντιμετωπίζει οικονομικά προβλήματα, με την Digea να αλλοιώνει τρεις φορές την εικόνα του, όπως και στα ομόσταβλα Nickelodeon Greece και Nickelodeon Plus.

Πρόγραμμα
Το κανάλι εξέπεμπε μουσικά βίντεο κλιπ τις περισσότερες ώρες και διάφορες εκπομπές μικρής διάρκειας κάποιες ώρες. Από τον Σεπτέμβριο του 2016 σταμάτησε να εκπέμπει βίντεο κλιπ και εξέπεμπε δύο με τρεις φορές την ημέρα τις ίδιες εκπομπές σε επανάληψη μέχρι τον Οκτώβριο του 2017. Από τότε ξεκίνησε να εκπέμπει νέες εκπομπές ποικίλων θεμάτων όπως: έξοδος στην πόλη, ψυχαγωγία, πολιτισμός, συνεντεύξεις κ.ά. καθώς επίσης και μουσική χωρίς, ωστόσο, βίντεο κλιπ.

Από τον Οκτώβριο του 2018 μεταδίδει ψυχαγωγικές και κοινωνικοπολιτικές εκπομπές, αλλά σε πρόγραμμα είναι χωρισμένο ανά οκτώ ενότητες, με την καθεμία να έχει αυτόνομα ένθετα - εκπομπές (tech, food, reportage, dialogues, fun, new gen, culture και music).

Από τον Οκτώβριο του 2021 μεταδίδει την ενημερωτική εκπομπή NET24 αργά το βράδυ. Αρχικά προβλήθηκε από το φθινόπωρο του 2019 μέχρι το καλοκαίρι του 2021 στο Attica TV ενώ η εκπομπή παίζεται παράλληλα και στα περιφερειακά κανάλια Top Channel Κοζάνης, Νotos TV Ηρακλείου Κρήτης, Lepanto TV Ναυπάκτου και Euro TV Κιλκίς (διαθέτει εγκαταστάσεις και στον Εύοσμο). Από το 2022, μετά το τέλος της συνεργασίας του με την Viacom, το πρόγραμμα του αποτελείται κυρίως σε μεγάλο βαθμό, από πρόγραμμα κονσέρβα, κυρίως παλιές παραγωγές του Ελληνικού MTV, και από ενημερωτικό πρόγραμμα ακροδεξιών απόψεων.

Εμβέλεια
Το κανάλι εκπέμπει ψηφιακά μέσω της Digea, στην Αττική, τον Αργοσαρωνικό, την Κεντρική και Νότια Εύβοια και μέρος των Κυκλάδων, από 14 κέντρα εκπομπής, στην συχνότητα 34 UHF, μαζί με τα κανάλια Keedoo, MAD TV και Smile TV. Από το 2004 εξέπεμπε και δορυφορικά σε Ελλάδα και Κύπρο μέσω της NOVA, αφού έλαβε δορυφορική άδεια, και της τότε Wind Vision (απορροφούμενη από την EON της NOVA) την περίοδο 2018-2022.

Ως MTV Greece, συνεργαζόταν με άλλα τοπικά κανάλια για αναμετάδοση του προγράμματός του: στην Πάτρα, μέσω των αλήστου μνήμης Tele Time και Super B, στις Κυκλάδες μέσω του (επίσης αλήστου μνήμης) δημοτικού Αιγαίο και στην Κρήτη μέσω της Νέας Τηλεόρασης, ενώ διέθετε και το MTV+ που αντικαταστάθηκε το 2011 από το Nickelodeon Plus και το 2026 από το Keedoo Plus.

Ιδιοκτησία
Το 1998 συστάθηκε η Ραδιοτηλεόραση Πειραιάς Α.Ε. για τη λειτουργία του καναλιού, με τον διακριτικό τίτλο TV Πειραιάς Α.Ε. και έδρα τον Πειραιά και το οποίο νομιμοποιείται από το τότε Υπουργείο Τύπου δύο μήνες μετά, με αριθμό πρωτοκόλλου 6231/Ε/20.3.1998. Στις αρχές του 2000, επεκτάθηκαν οι δραστηριότητες. Στα τέλη του 2003, τροποποιήθηκε ο διακριτικός τίτλος του φορέα, σε Smart TV Α.Ε.

Το 2005, το 90% του Smart TV περιήλθε έμμεσα στον Γιάννη Αλαφούζο με αλλαγή έδρας στο Νέο Φάληρο, το οποίο ποσοστό δύο χρόνια αργότερα, περιήλθε στον Ρέστη με αλλαγή έδρας στο Ελληνικό. Το 2008 πουλήθηκε ένα 5% του Smart TV σε τρίτη εταιρεία με αλλαγή έδρας στο Χαλάνδρι. Στα τέλη του επόμενου έτους, τροποποιήθηκε ο διακριτικός τίτλος του φορέα σε MTV Greece με διεύρυνση δραστηριοτήτων και μεταφορά του σταθμού στο Μαρούσι.

Το 2014, πραγματοποιήθηκε αύξηση κεφαλαίου ενώ δύο χρόνια μετά τροποποιήθηκε ο διακριτικός τίτλος του φορέα σε Rise TV Α.Ε. με διεύρυνση δραστηριοτήτων και μεταφορά του σταθμού στο Νέο Ηράκλειο ο οποίος ανήκει κατά 98,3% στην Dunsford Holdings Limited.

Ονομασίες
ΔιάστημαΤίτλος σταθμού1998 μέχρι 2004TV Πειραιάς2004 μέχρι 1 Σεπτεμβρίου 2008Smart Channel1 Σεπτεμβρίου 2008 μέχρι 10 Ιανουαρίου 2016MTV Greece11 Ιανουαρίου 2016 μέχρι σήμεραRISE TV

Λογότυπα

Παραπομπές

Εξωτερικοί σύνδεσμοι
Επίσημη ιστοσελίδα

Κατηγορία:Μέσα Μαζικής Ενημέρωσης της Αθήνας
Κατηγορία:Μουσικοί τηλεοπτικοί σταθμοί
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική)
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2016